recursal/SuperWikiNEXT-32B huggingface dataset:
**பேர்கன் மருத்துவமனை** நோர்வே நாட்டின் மேற்கு கரையோரத்தில் அமைந்திருக்கும் பேர்கன் நகரத்தில் இயங்கி வரும் அரசாங்க பொது மருத்துவமனையாகும். இது பேர்கனில் இயங்கிவரும் பேர்கன் பல்கலைக்கழகத்துடன் இணைந்து இயங்கி வருவதனாலும், Haukeland என்னும் இடத்தில் அமைந்திருப்பதனாலும் **Haukeland University Hospital (HUS - Haukeland UniverstitetsSykehus)** பரணிடப்பட்டது 2010-02-17 at the வந்தவழி இயந்திரம் என அழைக்கப்படுகிறது. இந்த மருத்துவமனையுடன் வேறும் பத்து மருத்துவ நிறுவனங்கள் இணைக்கப்பட்டு **Helse Bergen** பரணிடப்பட்டது 2007-08-10 at the வந்தவழி இயந்திரம் எனப் பெயரிடப்பட்டு அழைக்கப்படுகிறது. இந்த 11 நிறுவனங்களிலும் மிகப் பெரியது **Haukeland University Hospital (HUS)** ஆகும். இது நோர்வேயிலுள்ள மிகப் பெரிய மருத்துவமனைகளில் ஒன்றாக இருப்பதுடன், மாற்று உறுப்பு பொருத்துதல் தவிர்ந்த ஏனைய எல்லா வகையான நோய் ஆய்வறிதல், அனைத்துவகை சிகிச்சைகளையும் அளிக்கவல்ல இடமாகவும் உள்ளது பரணிடப்பட்டது 2010-02-17 at the வந்தவழி இயந்திரம். மருத்துவமனையில் அனுமதிக்கப்படும் நோயாளிகளின் எண்ணிக்கையை வைத்துப் பார்க்கையில் இந்த மருத்துவமனையே நோர்வேயில் மிகப்பெரிய மருத்துவமனையாக உள்ளது பரணிடப்பட்டது 2009-02-09 at the வந்தவழி இயந்திரம்.

அத்துடன் பேர்கன் பல்கலைக்கழகத்தில் கல்விகற்கும் மருத்துவபீட மாணவர்களுக்கும், மருத்துவம் தொடர்பான ஏனைய பயிலுனர்களுக்கும் முறையான பயிற்சிநெறிகளை அளிப்பதற்கான இடமாகவும், மருத்துவம் தொடர்பான பல ஆய்வுகள் நடைபெறும் இடமாகவும் உள்ளது.

கிட்டத்தட்ட 9500 ஊழியர்கள் தொழில்புரியும் இடமாகவும், 700 க்கு மேற்பட்ட மருத்துவர்களையும், 2700 தாதியர்களையும் கொண்டிருக்கும் மருத்துவமனையாக இருப்பதனால் ஸ்கான்டினாவியா நாடுகளில் மிகவும் சுறுசுறுப்பாக இயங்கும் மருத்துவமனைகளில் ஒன்றாகவும் அமைந்திருக்கிறது பரணிடப்பட்டது 2010-02-17 at the வந்தவழி இயந்திரம். 

இம்மருத்துவமனையானது பேர்கன் பல்கலைக்கழகம், நோயியல் தொடர்பான ஆய்வுகளை மேற்கொள்ளும் The Gade Institute பரணிடப்பட்டது 2011-09-03 at the வந்தவழி இயந்திரம் ஆகிய இரு நிறுவனங்களுடன் இணைந்து தொழிற்பட்டு வருகின்றது.

இந்த மருத்துவமனை 1912 ஆம் ஆண்டு ஆரம்பிக்கப்பட்டது. 17.01.2012 அன்று 100 ஆவது ஆண்டு நிறைவுநாள் விமரிசையாகக் கொண்டாடப்பட்டது.

படக்காட்சியகம்
--------------

* ஆய்வுகூடங்களைக் கொண்ட கட்டடம் படத்தின் நடுப்பகுதியிலும், வலது பக்கம் பிரதான கட்டடமும், இடதுபக்கத்தில் உயிரியல் ஆய்வுகூடக் கட்டடமும் அமைந்துள்ளது.ஆய்வுகூடங்களைக் கொண்ட கட்டடம் படத்தின் நடுப்பகுதியிலும், வலது பக்கம் பிரதான கட்டடமும், இடதுபக்கத்தில் உயிரியல் ஆய்வுகூடக் கட்டடமும் அமைந்துள்ளது.
* பிள்ளைகள் மருத்துவப்பிரிவுபிள்ளைகள் மருத்துவப்பிரிவு
* பழைய பிரதான கட்டடம்பழைய பிரதான கட்டடம்
* பெண்கள் மருத்துவப்பிரிவுபெண்கள் மருத்துவப்பிரிவு
* மருத்துவமனை நிருவாகக் கட்டடம்மருத்துவமனை நிருவாகக் கட்டடம்
* பழைய The Gade Institute கட்டடம்பழைய The Gade Institute கட்டடம்
* குழந்தைப் பேறு பெண்கள், உறவினர்கள், மற்றும் மருத்துவமனையில் தங்கியுள்ள நோயாளிகளுக்குரிய பார்வையாளர்கள் தமது சொந்த செலவில் தங்குவதற்கான விடுதிகுழந்தைப் பேறு பெண்கள், உறவினர்கள், மற்றும் மருத்துவமனையில் தங்கியுள்ள நோயாளிகளுக்குரிய பார்வையாளர்கள் தமது சொந்த செலவில் தங்குவதற்கான விடுதி
* புற்றுநோய்ப் பிரிவுக்கான கட்டடம்}புற்றுநோய்ப் பிரிவுக்கான கட்டடம்}

மேலும் பார்க்க
--------------

* 100 வருடக் கொண்டாட்ட படங்கள்
* பேர்கன் மருத்துவமனையின் வரலாறு நோர்வே மொழியில் பரணிடப்பட்டது 2012-07-02 at the வந்தவழி இயந்திரம்
பண்டிட் **மணிலால் நாக்** (Manilal Nag) (பிறப்பு: 1939 ஆகத்து 16  ) இந்தியப் பாரம்பரிய சித்தார் கலைஞரும், வங்காளத்தின் பிஷ்ணுபூர் கரானாவின் (பள்ளி) நிபுணருமாவார். இவருக்கு 2020 ஆம் ஆண்டில் இந்தியாவின் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது.

பயிற்சியும் தொழிலும்
--------------------

நாக், இந்தியாவின் மேற்கு வங்காளம் மாநிலத்தில் உள்ள பாங்குராவில் பிறந்தார். இவரது தந்தை கோகுல் நாக் இவருக்கு சித்தார் வாசிக்க கற்றுக் கொண்டார்.  இவர் 1953 அகில இந்திய இசை மாநாட்டில் கைம்முரசு இணைக் கலைஞர் சம்தா பிரசாத்துடன் இணைந்து தனது முதல் பொது நிகழ்ச்சியில் பங்கேற்றார். இவர் 1954 முதல் தேசிய இசை நிகழ்ச்சி மற்றும் ஆகாசவானி சங்கீத மாநாட்டில் பல முறை நிகழ்ச்சியினை வழங்கி வருகிறார்.

1973 ஆம் ஆண்டில் இந்திய அரசின் கலாச்சாரா உறவுக்களுக்கான அமைப்பு மூலம் அமெரிக்கா மற்றும் ஐரோப்பிய நாடுகளுக்கு அழைக்கப்பட்டார். ஆத்திரேலிய அரசாங்கத்தின் 150 ஆவது ஆண்டு நிறைவைக் குறிக்கும் வகையில் 1979 ஆம் ஆண்டில் இந்தியப் பெருங்கடல் கலை விழாவில் பங்கேற்பதற்கான பிரதிநிதியாக இந்திய அரசாங்கத்தால் ஆத்திரேலியாவுக்கு அழைக்கப்பட்டார்.

2005 முதல் 2011 வரை ஐடிசி இசை ஆராய்ச்சி அகாதமியின் கருவி இசைப் பிரிவில் இணைக்கப்பட்டார்.

விருதுகள்
---------

2001 ஆம் ஆண்டில் சங்கீத நாடக அகாதமி விருதையும், 2005 ஆம் ஆண்டில் இந்தியாவின் கலாச்சார அமைச்சகத்திடமிருந்து மூத்த கூட்டாளர் விருதையும், 2008 இல் கொல்கத்தாவின் ஆசியச் சமூகத்திலிருந்து கௌரவ தங்கப் பதக்கத்தையும் பெற்றார். மேற்கு வங்க அரசு இவருக்கு 2012 இல் அலாவுதீன் புரஸ்கார் மற்றும் 2015 இல் *பங்கா பிபுசண்*, அதே போல் சங்கீத மகாசம்மான் விருதையும் வழங்கியது. ஐ.டி.சி. சங்கீத சம்மான், தோவர்லேன் சங்கீத சம்மான், சண்டிகர், பிரசீன் கலா கேந்திராவின் கோசர் விருது, மும்பையின் சங்கீத ரத்னா விருது, புதுதில்லியில் இருந்து விட்டாஸ்டா விருது ஆகியவற்றைப் பெற்றுள்ளார்.

குறிப்புகள்
-----------

1. ↑  Ira Landgarten, Interview with Manilal Nag, 1994. Accessed 1 July 2014
2. ↑  "Padma honours for Ajoy Chakraborty, Manilal Nag". தி டைம்ஸ் ஆஃப் இந்தியா. 26 January 2020. 26 January 2020 அன்று பார்க்கப்பட்டது.
3. ↑  "Arun Jaitley, Sushma Swaraj, George Fernandes given Padma Vibhushan posthumously. Here's full list of Padma award recipients". தி எகனாமிக் டைம்ஸ். 26 January 2020. 26 January 2020 அன்று பார்க்கப்பட்டது.
4. ↑  "MINISTRY OF HOME AFFAIRS" (PDF). *padmaawards.gov.in*. 25 January 2020 அன்று பார்க்கப்பட்டது.
5. ↑  SwarGanga Music Foundation. Accessed 1 July 2014
6. ↑  ITC Sangeet Research Academy: Our Faculty பரணிடப்பட்டது 2006-05-12 at the வந்தவழி இயந்திரம்.Accessed 1 July 2014

வெளி இணைப்புகள்
---------------

* 
* பரணிடப்பட்டது 2016-03-04 at the வந்தவழி இயந்திரம்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat
	+ 2

 |
| தேசிய | 
* France
* BnF data

 |
| கலைஞர் | 
* MusicBrainz

 |
| மற்றவை | 
* IdRef

 |
மண் கண்ட அடுக்குகள் 
நிலத்தின் மேற்பரப்பிலிருந்து அடியில் தாய்ப்பாறை வரை உள்ள பல்வேறு விதமான படிவுகளுக்கு **மண் கண்ட அடுக்குகள்** அல்லது **மண் கண்டங்கள்** என்று பெயர். இது, O, A ,B, C மற்றும் R என ஐந்து கண்டங்களாக பிரிக்கப்படுகிறது. இதில் O, A, மற்றும் B ஆகிய மண் அடுக்குகள் பயிர் வளர்ச்சிக்கு ஏற்றதாக கூறப்படுகிறது.

"O" அடுக்கு
-----------

"O" அடுக்கு பொதுவாக கனிம மண்ணிற்கு மேலே அல்லது கரிம மண் மேலே ஏற்படுகிறது. "O "என்பது கரிமப் பொருளாக உள்ளது. இது இறந்த தாவர மற்றும் / அல்லது விலங்கு சிதைவுகளில் இருந்து பெறப்பட்ட அதிக அளவு கரிம பொருட்களின் இருப்பைக் கொண்டிருக்கும் ஒரு மேற்பரப்பு அடுக்கு ஆகும், இது சிதைவு நிலைகளில் மாறுபட்ட நிலையில் உள்ளது. O அடுக்குப்பகுதி பொதுவாக புல்வெளி மண்டலங்களில் இல்லை. O அடுக்கு வழக்கமாக காடுகள் உள்ள பகுதிகளில் ஏற்படுகிறது மற்றும் பொதுவாக வனப்பகுதியாக குறிப்பிடப்படுகிறது. O அடுக்கு O1 மற்றும் O2 வகைகளாகப் பிரிக்கப்படலாம், O1 எல்லைகள் தோற்றமளிக்கும் பொருளைக் கொண்டிருக்கும், அதன் தோற்றத்தை பார்வைக்கு இடமாக காணலாம் (உதாரணமாக, அழுகும் இலைகளின் துண்டுகள்) மற்றும் O 2 எல்லைகள் மட்டுமே நன்கு சுத்தப்படுத்தப்பட்ட கரிமப்பொருளை கொண்டிருக்கின்றன, கண்ணுக்கு தென்படுவதில்லை.

"A" அடுக்கு
-----------

"A "அடுக்கு என்பது அதிக தாது உப்புக்களை கொண்ட 'மேல் மண்' ஆகும். இந்த அடுக்கு பொதுவாக முழுமை பெறாத மக்கிய கரிம பொருட்களை உடையதால் கீழ் அடுக்கு மண் கண்டங்களை விட நிறம் அடர்த்தியாக இருக்கும் ."A "அடுக்கின் மண் நயம் பெருமணல் சார்ந்தது, அதிக அளவுவில் உயிரியல் மாற்றங்களுக்கு உட்பட்டது.

"B"அடுக்கு
----------

நிலத்தின் மேல் மண்ணிற்கு கீழ் உள்ள கீழ் மண் கண்ட அடுக்கு ஆகும். மேல் மண் போல மணல், சில்ட் மற்றும் / அல்லது களிமண் போன்ற சிறிய துகள்களின் ஒரு மாறி கலவையை உருவாக்குகிறது, ஆனால் அது மண்ணின் கரிமப் பொருளாகவும் மட்கிய உள்ளடக்கமாகவும் இல்லை. இது மரங்கள் போன்ற சில தாவரங்களின் ஆழமான வேர்களைக் கொண்டிருக்கும்.

"C"அடுக்கு
----------

"C "அடுக்கு, தாய் பாறை அடுக்கு என்றும் அழைக்கப்படுகிறது. "B "மண் கண்ட அடுக்கிற்கு கீழ் உள்ளது. "A" மற்றும் "B" மண் கண்ட அடுக்குகள் "C" அடுக்கிலிருந்து தோன்றின.

"R "அடுக்கு
============

"R "அடுக்கு மண்ணின் அடிப்பகுதில் உள்ள "பாறை படிவங்கள்" ஆகும். "C" மண்  கண்ட அடுக்கிற்கு கீழ் அமைந்து உள்ளது.

மேற்கோள்கள்
-----------

1. ↑  வேளாண் செயல்முறைகள் கருத்தியல், பக்கம் 19, தமிழ்நாட்டுப் பாடநூல் கழகம், சென்னை
இந்த வண்ணமூட்டிய செய்மதி படிமத்தில் ஒட்டாவா ஆறு தென்கிழக்காக ஓடி வடகிழக்காகப் பாயும் செயின்ட் லாரன்சு ஆற்றுடன் கலப்பதைக் காணலாம். அடர்ந்த காட்டுப் பகுதிகள் இளஞ்சிவப்பு/சிவப்பு வண்ணத்திலும் வேளாண் நிலப்பகுதி வெயிற்பட்ட மேனிநிறத்திலும் காட்டப்பட்டுள்ளது.
ஒட்டாவா ஆறு (நாடாளுமன்ற மைய வளாகத்திலுள்ள அமைதிக் கோபுரத்திலிருந்து)
ஒட்டாவா ஆற்றின் மற்றுமொரு காட்சி (நாடாளுமன்ற மைய வளாகத்திலுள்ள அமைதிக் கோபுரத்திலிருந்து)
**ஒட்டாவா ஆறு** கனடாவின் ஒன்ராறியோ, கியூபெக் மாகாணங்களில் ஓடுகின்ற ஓர் ஆறு ஆகும். இது பெரும்பாலும் இவ்விரு மாகாணங்களின் எல்லையாக இவற்றின் நடுவே ஓடுகின்றது. இந்த ஆற்றின் பெயரே ஒட்டாவா நகருக்கு சூட்டப்பட்டுள்ளது.

புவியியல்
---------

ஒட்டாவா ஆறு கியூபெக்கின் கேப்பிமிட்சிகாமா ஏரியில் துவங்குகிறது. இங்கிருந்து மேற்காகப் பாய்ந்து திமிசுகாமிங் ஏரியில் விழுகிறது. இங்கிருந்து கியூபெக், ஒன்றாரியோ மாகாணங்களின் எல்லையில் தென்கிழக்காக ஓடுகிறது. ஒட்டாவா மற்றும் கெட்டினாவ் அருகே *சூதியேர் அருவியாக* வீழ்கிறது. இங்கு ரிடொ ஆறும் கெட்டினாவ் ஆறும் ஒட்டாவா ஆற்றுடன் இணைகின்றன. மொண்ட்ரியாலில் இரு மலைகள் ஏரியிலும் செயின்ட் இலாரன்சு ஆற்றுடனும் கலக்கிறது. இதன் மொத்த நீளம் 1,271 கிமீ ஆகும்.
கண்மாலா பாலம்
**கண்மாலா பாலம்** (*Kanamala Bridge*) இந்தியாவின் கேரள மாநிலத்திலுள்ள கண்மாலாவில் அமைந்துள்ளது. கோட்டயம் மாவட்டத்தின் தென்கிழக்கு பகுதியில் உள்ள எருமேலி ஊராட்சிக்கு உட்பட்ட இப்பாலம் ஒரு கற்காரை பாலமாகும். கோட்டயம் மற்றும் பத்தனம்திட்டா மாவட்டங்களை பம்பை நதி வழியாக இணைக்கிறது. 23 டிசம்பர் 2014 ஆம் ஆண்டு டிசம்பர் மாதம் 23 ஆம் தேதியன்று பாலம் பொதுமக்களுக்காக திறக்கப்பட்டது. புகழ்பெற்ற சபரிமலை கோயில் இங்கிருந்து சுமார் 33 கிமீ தொலைவில் உள்ளது. முக்கியமாக மண்டல-மகரவிளக்கின் போது ஏற்படும் போக்குவரத்து நெரிசலைத் தவிர்க்கவும், குறுகிய தரைப்பாலத்தில் பயணிப்பதைத் தவிர்க்கவும் கண்மாலா பாலம் கட்டப்பட்டது.

கண்மாலா பாலம் 170 மீ (560 அடி) நீளமும் 11.23 மீ (36.8 அடி) அகலமும் கொண்டதாகும்.

மேற்கோள்கள்
-----------

1. ↑  "Chandy to open Kanamala bridge on Dec. 23". *தி இந்து*.. பார்த்த நாள்: 20 October 2017.
2. ↑  "PWD inspection finds Kanamala bridge safe". *The Hindu*.. பார்த்த நாள்: 20 October 2017.
3. ↑  "After two years, cracks appeared on Kanamala bridge". *Mathrubhumi*.. பார்த்த நாள்: 20 October 2017.
**மணியாச்சி**, தமிழ்நாட்டின் தூத்துக்குடி மாவட்டம், ஒட்டபிடாரம் வட்டம், ஒட்டப்பிடாரம் ஊராட்சி ஒன்றியத்தில் உள்ள மணியாச்சி ஊராட்சியில் அமைந்த சிற்றூர் ஆகும்.

அமைவிடம்
--------

ஒட்டப்பிடாரத்திலிருந்து 16 கிமீ தொலைவிலும், தூத்துக்குடியிலிருந்து 26 கிமீ தொலைவிலும், திருநெல்வேலியிலிருந்து 26 கிமீ தொலைவிலும் மணியாச்சி உள்ளது.

தொடருந்து சந்திப்பு
-------------------

இங்கு வாஞ்சி மணியாச்சி சந்திப்பு தொடருந்து நிலையம் உள்ளது. மதுரையிலிருந்து திருநெல்வேலி - தூத்துக்குடி செல்லும் இரயில்கள் மணியாச்சி சந்திப்பு வழியாகச் செல்கிறது.

புகழ்பெற்றவர்கள்
----------------

* வாஞ்சிநாதன், (இந்திய விடுதலைப் போராட்ட வீரர்)

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி மணியாச்சியின் மக்கள்தொகை பரம்பல் பின்வருமாறு உள்ளது. 

* மக்கள்தொகை = 1,410
* ஆண்கள் =715
* பெண்கள் = 695
* குடும்பங்கள் = 412
* எழுத்தறிவு = 80.56 %
* பாலின விகிதம் = 1,000 ஆண்களுக்கு, 972 பெண்கள்
* 6 வயதிற்குட்பட்ட குழந்தைகள் = 134
* பட்டியல் சமூகத்தினரும், பட்டியல் பழங்குடியினரும் = 846 (60.00%) மற்றும் 0

மேற்கோள்கள்
-----------

1. ↑  Maniyachi Population Census 2011
உளி
 புதிய கற்கால உளி, சுலெசிவிகு-கோல்சுட்டீன், செருமனி,(கிமு 4100. – 2700) 
 **உளி** *(chisel)* என்பது தன் நுனியில் வெட்டும் பாங்கான அலகுள்ள கருவியாகும். மர உளிகள் தம் நுனி அலகால் மரத்தைச் சீவுகின்றன அல்லது வெட்டுகின்றன. வன்மையான மரம், கல், பொன்மம் (உலோகம்) போன்றவற்றின் மேல் உளியை வைத்து சுத்தியலால் உட்புறமாகத் தட்டிச் சீவவோ அல்லது வெட்டவோ செய்யலாம். சிலவகை உளிகளின் கைப்பிடியும் அலகும் இரும்பு அல்லது மரத்தால் செய்யப்படுகின்றன. வெட்டலகின் நுனி கூராக அமையும்.

காடியுளி
--------

பல்வேறு காடியுளிகளும் மரச் சுத்தியல்களும்

மேற்கோள்கள்
-----------

1. ↑  "Chisel, n.1" def. 1.a. *Oxford English Dictionary* Second Edition on CD-ROM (v. 4.0) © Oxford University Press 2009

வெள்ளி இணைப்புகள்
-----------------

* Sharpening, Honing and Polishing Gouges and Other Carving Tools

நூல்தொகை
--------

விக்கிமீடியா பொதுவகத்தில்,  
 ***Chisels***   
என்பதின் ஊடகங்கள் உள்ளன. 

|  |  |
| --- | --- |
| Search Wiktionary | விக்சனரியில் ***உளி*** என்னும் சொல்லைப் பார்க்கவும். |

* Reader's Digest Book of Skills & Tools ISBN 0-89577-469-0
ஒரு கதரீன் சில்லு வாணவெடி.
**கதரீன் சில்லு** (*Catherine wheel*) என்பது ஒரு வகை வாணவெடி ஆகும். இது, வெடிமருந்து நிரப்பப்பட்ட ஒரு சுருள் வடிவக் குழாயாக இருக்கும் அல்லது அதன் நடுப்பகுதியூடாகச் செல்லும் ஊசியொன்றால் சரிவான நிலையில் பொருத்தப்பட்டுச் சுழலும் வகையில் அமைக்கப்பட்ட ஒரு வாணத்தைக் கொண்டிருக்கும். இதைப் பற்றவைக்கும் போது இது வேகமாகச் சுழல்வதனால் வாணத்தில் இருந்து வெளியேறும் வண்ணத் தீச்சுவாலையும், தீப்பொறிகளும் சுருள் வடிவான அழகுக் கோலத்தை உருவாக்குகின்றன. மத்தியகால ஐரோப்பாவில், குற்றவாளிகளுக்குத் தண்டனை வழங்குவதற்கும், வதைப்பதற்கும் "உடைக்கும் சில்லு" என்னும் கருவி பயன்பட்டது. இக் கருவியிலேயே புனித கதரீன் உயிர்த் தியாகம் செய்தார். இதனால் இக் கருவிக்கும், அதைப் போன்ற இந்த வாணவெடிச் சில்லுக்கும் "கதரீன் சில்லு" என்னும் பெயர் ஏற்பட்டது. 

மால்ட்டா நாட்டில் கதரீன் சில்லு பரவலாகப் புழக்கத்தில் உள்ளது. அந்நாட்டிலுள்ள அசு-செபுக் என்னும் நகரம் இதற்குப் பெயர் பெற்றது. அங்கே ஒரு முழுத் தெருவையுமே இந்தக் கதரீன் சில்லுகளால் நிரப்பியிருப்பர். எளிமையான சிறிய சில்லுகளில் இருந்து, பற்சில்லுகளுடன் கூடிய சிக்கலான அமைப்புடையன வரை பல விதமான சில்லுகள் இங்கே இருக்கும். 2011, சூன் 18 ஆம் நாள் இது வரை இல்லாத அளவுக்கு 105 அடி விட்டம் கொண்ட மிகப்பெரிய கதரீன் சில்லு, மால்ட்டாவில் உள்ள இம்காப்பா நகரத்தில் உருவாக்கி இயக்கினர். அது ஒரு உலக சாதனையாக விளங்குகிறது. 

கதரீன் சில்லுகள் பல்வேறு கோலங்களில் அமைவது உண்டு. "ஐந்து சில்லு அமைப்பு" என்னும் வகையில், நடுவில் ஒரு சில்லும், அதைச் சுற்றி சிலுவை வடிவில் அமையும்படி நான்கு சில்லுகளும் இருக்கும். நான்கு மீட்டர்கள் வரை விட்டம் கொண்டனவும், 8 முதல் 10 வரையான சில்லுகளைக் கொண்டனவுமான வகை "விண்மீன் அமைப்பு" எனப் பெயர் பெறுகிறது.

மேற்கோள்கள்
-----------

1. ↑  World's biggest Catherine Wheel is fired in Malta பரணிடப்பட்டது 2011-06-26 at the வந்தவழி இயந்திரம், Guinness World Records, சூன் 21, 2011
2. ↑  Jubilation at world's biggest Catherine Wheel is fired in Mqabba, டைம்ஸ் ஆஃப் இந்தியா, சூன் 18, 2011
**முண்டீச்சரம் சிவலோகநாதர் கோயில்** விழுப்புரம் மாவட்டத்தில் அமைந்துள்ள அப்பர் பாடல் பெற்ற தலமாகும். இறைவனின் காவலர்களான திண்டி, முண்டி வழிபட்ட தலம் என்பது தொன்நம்பிக்கை (ஐதிகம்). இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.

அமைவிடம்
--------

இக்கோயில் தென் பெண்ணை (மலட்டார்) கரையில் திருவெண்ணெய் நல்லூர் அருகில் 3 கி.மீ கிழக்கில் திருமுண்டீச்சரம் என்னும் ஊரில் அமைந்துள்ளது. கடலூர்- திருக்கோவிலூர் திருவண்ணாமலை SH 68 நெடுஞ்சாலையில், விழுப்புரத்திலிருந்து 10 கி.மீ தொலைவில் சென்னை திருச்சிராப்பள்ளி NH 45 தேசிய நெடுஞ்சாலையில் மிக அருகில் இத்தலம் அமைந்துள்ளது.

இறைவன், இறைவி
-------------

இக்கோயிலில் உள்ள மூலவர் சிவலோகநாதசாமி என்றழைக்கப்படுகிறார். இறைவி சௌந்தர்யநாயகி ஆவார்.

அமைப்பு
-------

இக்கோயிலின் தல மரம் வன்னி ஆகும். ராஜ கோபுரம், பலி பீடம், கொடி மரத்தைக் கொண்டு இக்கோயில் அமைந்துள்ளது. கோபுரத்தினைக் கடந்து உள்ளே செல்லும்போது கோயிலின் இடது புறத்தில் பைரவர், சூரியன் மூன்று லிங்கங்கள், இரண்டு நந்திகள், ஒரு பாணம் ஆகியவை காணப்படுகின்றன. முன் மண்டபத்தில் கருவறைக்கு முன்பாக உள்ள மண்டபத்தில் இடப்புறம் நடராஜர் உள்ளார். கருவறைக்கு நுழையும் முன்புறம் திண்டி, முண்டி உள்ளனர். திருச்சுற்றில் சித்தி விநாயகர், வள்ளி தெய்வானையுடன் கூடிய சுப்பிரமணியர், நவக்கிரகம், நாகேந்திரன், துர்க்கை, யோக குரு, பிராமி, மகேஸ்வரி, கௌமாரி, வராகி, வைஷ்ணவி, பிராமி, சாமுண்டி ஆகியோரும், கோஷ்டத்தில் விநாயகர், தட்சிணாமூர்த்தி, பெருமாள், பிரம்மா, துர்க்கை ஆகியோரும் உள்ளனர். அருகே சண்டிகேஸ்வரர் சன்னதியும், இடப்புறம் அம்மன் சன்னதியும் உள்ளன.

மேற்கோள்கள்
-----------

1. ↑   பு.மா.ஜெயசெந்தில்நாதன், திருமுறைத்தலங்கள், வர்த்தமானன் பதிப்பகம், சென்னை, 2009
2. 1 2  அருள்மிகு சிவலோகநாதர் திருக்கோயில் - தினமலர் கோயில்கள்

இவற்றையும் பார்க்க
------------------

* பாடல் பெற்ற தலங்கள்

| * பா
* உ
* தொ
நடுநாட்டுத் தலங்கள் |
| --- |
| அப்பர், சம்பந்தர், சுந்தரர் பாடியவை |  திருநெல்வாயில்அரத்துறை  **·**  திருத்தூங்கானைமாடம்  **·**  திருக்கூடலையாற்றூர்  **·**  திருஎருக்கத்தம்புலியூர்  **·**  திருத்தினைநகர் (தீர்த்தனகிரி)  **·**  திருச்சோபுரம் (தியாகவல்லி)  **·**  திருவதிகை  **·**  திருநாவலூர் (திருநாமநல்லூர்)  **·**  திருமுதுகுன்றம் (விருத்தாசலம்)  **·**  திருநெல்வெண்ணெய்  **·**  திருக்கோவலூர்  **·**  திருஅறையணிநல்லூர் (அரகண்ட நல்லூர்)  **·**  திருஇடையாறு  **·**  திருவெண்ணெய்நல்லூர் கிருபாபுரீசுவரர் கோயில்  **·**  திருத்துறையூர் (திருத்தளூர்)  **·**  திருவடுகூர் (ஆண்டார்கோவில்)  **·**  திருமாணிக்குழி  **·**  திருப்பாதிரிப்புலியூர் (கடலூர்)  **·**  திருமுண்டீச்சுரம்  **·**  திருபுறவார்பனங்காட்டூர்  **·**  திருஆமாத்தூர்  **·**  திருவண்ணாமலை  |
கீழக்குயில்குடி சமணச் சிற்பங்கள்
**கீழக்குயில்குடி** மதுரையில் இருந்து நாகமலை புதுக்கோட்டைக்கு செல்லும் வழியில் கீழக்குயில்குடி ஊராட்சியில் உள்ளது. இங்கு இருக்கும் சமணமலையில் சமணச்சிற்பங்களும், சமணப்படுகைகளும் காணப்படுகின்றன. மூன்று அடுக்குகள் கொண்டதாக இருக்கிறது இந்த சமணமலை. தமிழ்நாட்டில் வேற எந்த மலையும் சமணர் மலை என்று கூறப்படுவதில்லை.

சமணமலை சிறப்பு
--------------

2300 ஆண்டுகளுக்கு முற்பட்ட சமண சமயத்தின் பெருமை, இந்த மலையின் உச்சியில் உள்ள ஆடு உரிச்சான் பாறையில் தமிழ்ப் பிராமி கல்வெட்டு உள்ளது.இது கி.மு. இரண்டாம் நூற்றாண்டைச் சேர்ந்தது.இம்மலையில் பேச்சிப்பள்ளம், மாதேவிப்பெருப்பள்ளி,செட்டிப்பொடவு என மூன்று சிறப்பு மிக்க வரலாற்றுச் சின்னங்கள் உள்ளன.

பேச்சிப்பள்ளம்
--------------

இயற்கையாகவே மலையில் அமைந்த சுனையாகும்.இதன் அருகே உள்ள பாறையில், ஓன்பது சமண திரு உருவங்கள் செதுக்கப்ப்ட்டுள்ளன. அவை மகாவீரர், பார்சுவநாதர், கோமாதீஸ்வரர் (பாகுபலி) ஆகியோரின் சிற்பங்களாகும்.

மாதேவிப்பள்ள பேச்சிபள்ளத்துக்குச் சற்று மேலாக உள்ள பாறையில் கி.பி 9ஆம் நூற்றாண்டில் ஒரு சமணக்கோயில் கட்டப்பட்டிருந்தது. சிரவணபெலகோலா எனும் ஊரின் மூல சங்கத்திலிருந்து இந்தப் பள்ளிக்குச் சமணத்துறவிகள் வந்து சென்றனர் என்பதற்குக் கல்வெட்டு அடையாளங்கள் உள்ளன.

செட்டிப்பொடவு
-------------

சமணமலையின் தென்மேற்குச்சசரிவில் சிற்பங்களுடன் ஒரு குகை காணப்ப்டுகிறது. ஊர் மக்கள் இதை *செட்டிப்பொடவு* என்று அழைக்கின்றனர். குகையின் முகப்பில் மகாவீரர் தோற்றமும் உள்ளது.மேலும் குகை வட்டமாகக் குடையப்பட்டுள்ளது. அதன் தென்சுவரில் ஐந்து சமணகல் திருமேனிகள் செதுக்கப்பட்டுள்ளன.இந்தமலை சமணர்களால் உறைவிடப்பள்ளி இருந்தது என இங்குள்ள கல்வெட்டுகளால் அறியப்படுகிறது. இங்கு நீதிமன்றமும் ஒன்று இருந்தது ஆச்சர்யத்தை ஏற்ப்டுத்துகிறது. கட்டிடம் சிதிலம் அடைந்தாலும் இன்றும் உள்ளது.

மேற்கோள்கள்
-----------

1. ↑  கீழக்குயில்குடி சமணர் மலை
**வெண்மணி இயக்கம்** *(Venmani School)* என்றும் அழைக்கப்படும் **வெண்மணி பள்ளி**யைச் சேர்ந்த கவிஞர்கள் மலையாள இலக்கியத்தில் ஒரு இயக்கமாக ஈடுபட்டனர். கவிதை பாணியை 19 ஆம் நூற்றாண்டில் கொடுங்கல்லூரின் வெண்மணி இல்லத்தின் உறுப்பினர்கள் முன்னோடியாகக் கொண்டனர்.

முக்கிய உறுப்பினர்கள்
---------------------

வெண்மணி பள்ளியின் முக்கிய கவிஞர்கள் வெண்மணி அச்சன் நம்பூதிரிபாடு (1817-1891), வெண்மணி மகான் நம்பூதிரிபாடு (1844-1893), பூந்தோட்டம் அச்சன் நம்பூதிரி (1821-1865), பூந்தோட்டம் மகான் நம்பூதிரி (1857-1896) மற்றும் கொடுங்கல்லூர் கோவிலகத்தின் உறுப்பினர்கள் (அரச குடும்பம்) கொடுங்கல்லூர் குஞ்சிக்குட்டன் தம்புரான் போன்றவர்கள் இருந்தனர். இந்த கவிஞர்களின் பாணி சிறிது காலத்திற்கு மிகவும் பிரபலமடைந்தது. மேலும் வெளுத்தேரி கேசவன் வைத்தியர் (1839-1897) மற்றும் பெருநெல்லி கிருட்டிணன் வைத்யன் (1863-1894) போன்றவர்களும் இருந்தனர்.

இலக்கியத்தின் நடை
-----------------

வெண்மணி பள்ளி பொதுவான நாள் கருப்பொருள்களுடன் தொடர்புடைய ஒரு கவிதை பாணியையும், சமசுகிருதத்தை விட தூய மலையாளத்தையும் பயன்படுத்தியது. எனவே கவிதைகள் சாதாரண மனிதர்களால் எளிதில் புரிந்து கொள்ளப்பட்டது. படைப்புகள் நகைச்சுவை, அறிவு, பாடல் அளவு ஆகியவற்றிற்கு பெயர் பெற்றன.

மேலும் காண்க
------------

* மலையாளம்
* சமசுகிருதம்

குறிப்புகள்
-----------

1. ↑
2. ↑
3. ↑
**வெனிசுவேலா தேசிய காற்பந்து அணி** (*Venezuela national football team*) பன்னாட்டு காற்பந்து போட்டிகளில் வெனிசுவேலா சார்பாக விளையாடும் அணியாகும். இது பெடரேசன் வெனெசொலானா டெ புட்பால் என்ற வெனிசுவேலா கால்பந்துக் கூட்டமைப்பால் ஒருங்கிணைக்கப்படுகின்றது. இவர்களது சீருடை பூஞ்சைக்கொல்லி வண்ணத்தில் உள்ளதால் இவர்களுக்கு *லா வினோடினோ* என்ற பெயருள்ளது.

மற்ற தென்னமெரிக்க நாடுகளைப் போலன்றி, கரீபியன் நாடுகளைப் போல, வெனிசுவேலாவில் அடிபந்தாட்டம் மிகவும் பரவலான ஆர்வத்தைப் பெற்றுள்ளது; இதனால் காற்பந்து விளையாட்டில் போதுமான திறன் வெளிப்படவில்லை. எனவே தென்னமெரிக்க கால்பந்துக் கூட்டமைப்பு ஒருங்கிணைக்கும் போட்டிகளில் வெனிசுவேலா எதிலும் வெற்றி பெறவில்லை. 2014ஆம் ஆண்டு வரை தென்னமெரிக்க கால்பந்துக் கூட்டமைப்பு உறுப்பினர்களில் உலகக்கோப்பைக்கு தகுதி பெறாத ஒரே அணி வெனிசுவேலா தேசிய காற்பந்து அணிதான். பெரும்பாலும் தகுதிச்சுற்றுக்களில் ஒரு வெற்றி கூட பதிக்காமல் பங்கேற்றுள்ளது; இது கடந்த இரு தகுதிச் சுற்று போட்டிகளில் சற்றே முன்னேற்றம் கண்டுள்ளது. 2011 வரை கோபா அமெரிக்காவில் மிகச்சிறந்த முயற்சியாக 1967இல் தங்கள் முதல் பங்கேற்பில் ஐந்தாவதாக வந்ததுதான். காற்பந்து முதன்மை விளையாட்டாக இல்லாத நாடுகளிலும் (சப்பான், ஆத்திரேலியா, ஐக்கிய அமெரிக்கா) தற்போது உலகக்கோப்பையின் புகழ் பரவத்தொடங்கிய பிறகே தேசிய அணிக்கு கூடுதலான இரசிகர் குழாமும் ஊக்கவினைகளும் ஏற்பட்டுள்ளன.
**முண்தும்** (Mundhum) என்பது லிம்பு மக்களின் பண்டைய மத நூல் மற்றும் நாட்டுப்புற இலக்கியம் ஆகும்.  இது, *பேலான்* என்றும் அழைக்கப்படுகிறது. இது நேபாளத்தின் பழமையான, பூர்வீக மதமாகும். முண்தும் என்றால் லிம்பு மொழியில் "பெரிய வலிமையின் சக்தி" என்று பொருள் படுகிறது.  இந்தியத் துணைக்கண்டத்தில் வேத நாகரிகத்தின் எழுச்சிக்கு முன்பிருந்து பின்பற்றப்பட்ட *யாக்துங்* (லிம்பு) கலாச்சாரம், பழக்கவழக்கங்கள் மற்றும் மரபுகளின் பல அம்சங்களை முண்தும் உள்ளடக்கியது எனப்படுகிறது. 

முண்தும் 'தூங்காப்' மற்றும் 'பேய்சப்' என இரண்டு பகுதிகளாக ஒழுங்கமைக்கப்பட்டுள்ளது.  இந்த நூல் மதத்திற்கு அப்பாற்பட்டது எனக் கருதப்படுகிறது. கலாச்சாரம், சடங்கு மற்றும் சமூக விழுமியங்களுக்கு வழிகாட்டியாக செயல்படுகிறது. இது, பண்டைய லிம்பு மொழியில் எழுதப்பட்டுள்ளது. பல்வேறு லிம்பு பழங்குடியினரிடையே இவற்றின் பதிப்புகள் வேறுபடுகின்றன, ஒவ்வொரு பழங்குடியினரின் தனித்துவமான கலாச்சாரமாகவும் மற்ற பழங்குடியினர் மற்றும் மக்களுடன் தொடர்புடைய அவர்களின் சமூக அடையாளத்தையும் ஒற்றுமையையும் இந்த நூல் உருவாக்குகிறது.

தூங்காப் முண்தும்
-----------------

தூங்காப் முண்தும் என்பது, வழிவழியாக சேகரிக்கப்பட்டு, பாதுகாக்கப்பட்டு, எழுத்துக் கலை அறிமுகப்படுத்தப்படும் வரை வாய்மொழி மற்றும் நாட்டுப்புறக் கதைகள் மூலம் அனுப்பப்பட்டது.  இது *சம்பாஸ்*, சமயக் கவிஞர்கள் மற்றும் பட்டிமன்றம் ஆகியோரால் பாடல் வடிவில் இயற்றப்பட்டு வாசிக்கப்பட்ட காவியம் ஆகும். தொடக்கத்தில் கிராத சமூக புரோகிதர்கள் சம்பாஸ் என்று அழைக்கப்பட்டனர், அங்கு *சாம்* என்றால் பாடல் மற்றும் *பா* என்றால் அறிந்தவர் (ஆண்) என்று பொருள் படும்.

பேய்சப் முண்தும்
----------------

பேய்சப் முண்தும் என்பது மதத்தைப் பற்றி எழுதப்பட்ட புத்தகம் ஆகும். இது நான்கு பகுதிகளாக பிரிக்கப்பட்டுள்ளது. அவை, சோக்சோக் முண்தும், யேஹாங் முண்தும், சம்ஜிக் முண்தும் மற்றும் சாப் முண்தும் ஆகும். இதில், பிரபஞ்சத்தின் உருவாக்கம், மனிதகுலத்தின் ஆரம்பம், பாவத்தின் காரணம் மற்றும் விளைவு, பொறாமை, பொறாமை மற்றும் கோபம் போன்ற தீய ஆவிகளின் உருவாக்கம் மற்றும் குழந்தை பருவத்தில் மரணத்தின் காரணம் மற்றும் விளைவு போன்ற கருத்துகளை விளக்கும் சோக்சோக் முண்தும் கதைகளைக் கொண்டுள்ளது.

சான்றுகள்
---------

1. ↑  P120 The Rise of Ethnic Politics in Nepal: Democracy in the Margins By Susan I. Hangen Routledge, 4 Dec 2009
2. ↑  Nationalism and Ethnicity in a Hindu Kingdom: The Politics and Culture of Contemporary Nepal, Front Cover By D. Gellner, J. Pfaff-Czarnecka, J. Whelpton Routledge, 6 Dec 2012 - Social Science - 648 pages, Page 530
3. ↑  "Cultures & people of Darjeeling". 2013-10-04 அன்று மூலம் பரணிடப்பட்டது. 2008-04-11 அன்று பார்க்கப்பட்டது.
4. ↑   *History and Culture of the Kirat People*.
5. ↑  Monika Bock, Aparna Rao. *Culture, Creation, and Procreation: Concepts of Kinship in South Asian Practice*. Page 65. 2000, Berghahn Books.
6. ↑  Cemjoṅga, Īmāna Siṃha (2003). *History and Culture of the Kirat People*. Kirat Yakthung Chumlung. பன்னாட்டுத் தரப்புத்தக எண்:99933-809-1-1. Cemjoṅga, Īmāna Siṃha (2003). *History and Culture of the Kirat People*. Kirat Yakthung Chumlung. ISBN 99933-809-1-1.
ஒரு திருக்கை மீனின் முட்டை பொதியுறை
முட்டை பொதியுறையின் உள்ளே கருவின் செயல்பாடு.
 ஒரு குரங்கன் சுறாவின் திருகுவடிவ முட்டை பொதியுறை
**முட்டை உறை** அல்லது **முட்டை பொதியுறை**, பெரும்பாலும் **தேவதை பணப்பை** (An *egg case* or *egg capsule,* often colloquially called a *mermaid's purse*) என்று அழைக்கப்படுவது ஓவிபாரஸ் வகை சுறாக்கள், சிலவகை திருக்கை மீன்கள், கலப்புச்சுறாக்களின் முட்டைகளைக் கொண்டுள்ள ஒரு உறை ஆகும். பொதுவாக முட்டை பொதியுறைகளானது ஒரு கருவைக் கொண்டதாக இருக்கும். என்றாலும் பெரிய திருக்கை மீன் மற்றும் பல்வண்ண மணல் திருக்கை மீன் போன்றவற்றின் முட்டை பொதியுறைகளில் 7 கருக்கள் இருக்கும்.

விளக்கம்
--------

முட்டை பொதியுறைகள் கொலாஜன் புரத இழைகளால்  ஆனவை. இந்த உறைகள் பெரும்பாலும் தடித்த தோல் போன்று உறுதியானதாகவும் இருக்கும்.  சில முட்டை பொதியுறைகளின் வெளிப்புறத்தில் கொடிச்சுருள் போன்ற அமைப்பு கொண்டிருக்கும். இதன் மூலம் இந்த பொதியுறையானது தாவரங்கள், பாறைகள் போன்றவற்றை பற்றிக் கொள்ளும்.   சில பொதியுறைகள் ஒளி ஊடுருவும் கண்ணாடி போன்ற தோற்றம் உடையவை. புல்ஹெட் சுறா முட்டைகளைத் தவிர, பிற முட்டை பொதியுறைகளின் ஒவ்வொரு மூலையிலும் கொம்புகள் எனப்படும் அமைப்புகளோடு செவ்வக வடிவத்தில் இருக்கும்.   குரங்கன் சுறாவின் முட்டை பொதியுறையானது திருகு போன்ற தோற்றத்தில் காணப்படும். இந்த முட்டையை இட்ட பிறகு தாய்ச் சுறா அதை வாயில் கவ்விச் சென்று பவளப்பாறை இடுக்கில் வைத்துவிடும். இதனால் அந்த முட்டையானது கடல் அலைகளினால் அடித்துச் செல்லப்படாது பாதுகாப்பாக இருக்கும். பெரும்பாலும் ஒரு முறைக்கு இரண்டு முட்டை பொதியுறைகளை சுறாக்கள் இடும்.

குறிப்புகள்
-----------

1. 1 2 3  Ebert, David A. Davis, Chante D. (2007). "Descriptions of skate egg cases (Chondrichthyes: Rajiformes: Rajoidei) from the eastern North Pacific". *Zootaxa* 1393: 1-18.
2. ↑  Evans, David H. (June 1981). "The egg case of the oviparous elasmobranch, Raja Erinacea, does osmoregulate" (PDF). *Journal of Experimental Biology* **92**. .
3. ↑  Compagno, Leonard (2002). "Sharks of the World". *FAO Species Catalogue for Fishery Purposes* **2**: 31–50.
4. 1 2  Treloar, M.A.; Laurenson, L.J.B.; Stevens, J.D. (2006). "Description of Rajid egg cases from southeastern Australian waters". *Zootaxa*.
**கருந்தலை சில்லை** (*Tricoloured munia*)(உலோஞ்சுரா மலாக்கா) என்பது வங்காளதேசம், இந்தியா, இலங்கை, பாக்கித்தான் மற்றும் தென்சீனாவை பூர்வீகமாகக் கொண்ட ஒரு பறவையாகும். இந்த இனம் டிரினிடாட், ஜமைக்கா, ஹிஸ்பானியோலா, புவேர்ட்டோ ரிக்கோ, கியூபா மற்றும் வெனிசுலா ஆகிய நாடுகளிலும் கரீபியன் தீவுகளிலும் அறிமுகப்படுத்தப்பட்டுள்ளது.

விளக்கம்
--------

கசுகொட்டை முனியா போன்ற இந்த சிற்றினம் கருப்பு தலை சில்லை என்று அறியப்படுகிறது. முதிர்ச்சியடையாத பறவைகள் வெளிறிய பழுப்பு நிற மேற்பகுதிகளைக் கொண்டுள்ளன. முதிர்வடைந்த பறவைகள் கருமையான தலையைக் கொண்டிருக்கவில்லை. மேலும் புள்ளிச் சில்லை போன்ற பிற சில்லைகளின் முதிர்ச்சியடையாதவற்றுடன் குழப்பமடையக்கூடிய ஒரே மாதிரியான சிறகு குஞ்சகீழ்ப்பகுதிகளைக் கொண்டுள்ளன.
கருந்தலைச் சில்லையின் உடல் நீளம் சுமார் 10 செ.மீ. ஆகும். இதன் தலை கருப்பாகவும், எஞ்சிய உடலின் மேற்பகுதி செம்பழுப்பு பிட்டத்துடன், மேலும் சற்றுக் கூடுதலாகப் பழுப்பாக இருக்கும். தொண்டை, மார்பு, வயிற்றின் நடுப்பகுதி, வாலடி தொடை ஆகியன கருப்பு நிறத்திலும் மார்பின் பக்கங்கள் வெண்மையாகவும் காணப்படும்.

உணவும் பழக்கமும்
----------------

நெல் வயல்களை அடுத்த நீர் தேங்கியுள்ள இடங்களில் புல்விதைகளையும் நெல்லையும் இரையாக உண்ணும். புள்ளிச் சில்லை கூட்டத்துடன் சேர்ந்து இரை தேடும். இனப்பெருக்கம் செய்யாத பருவத்தில் 100 வரையான கூட்டமாகக் காணலாம். சதுப்பான நாணற்புதர்கள் கொண்ட நஞ்சை நிலங்களை விரும்பித் திரியும்.

இனப்பெருக்கம்
-------------

இது இனப்பெருக்கம் செய்யும் பருவத்தில் கருங்கீற்றுத் தூக்கணாங் குருவிகளுடன் உறவு கொண்டதாக அவை கூடுகட்டத் தொடங்கியவுடன் அக்கூடுகளில் நுழைந்து பார்க்கவும் அவற்றோடு கலந்து பறந்து திரியவும் செய்யும் **இங். இங்**. என மெல்லிய குரல் ஒலி எழுப்பும்.
அக்டோபர் முதல் மே பந்து வடிவில் கூடமைத்து மென்மையான இளம்புல்லால் மெத்தென்று ஆக்கி 5 முட்டைகள் இடும்.

வயல் வெளிகளில் திரியும் *கருந்தலைச் சில்லை*

மேற்கோள்கள்
-----------

1. ↑  BirdLife International (2018). "*Lonchura malacca*". *IUCN Red List of Threatened Species* **2018**: e.T22719837A131885437. doi:10.2305/IUCN.UK.2018-2.RLTS.T22719837A131885437.en.. பார்த்த நாள்: 19 November 2021.
2. ↑

வெளி இணைப்புகள்
---------------

* Tri-coloured Munia Species Profile

| உயிரின வகைப்பாட்டுஇனங்காட்டிகள் |
| --- |
| *Lonchura malacca* | 
* விக்கித்தரவு: Q478632
* விக்கியினங்கள்: Lonchura malacca
* ADW: Lonchura\_malacca
* AFD: Lonchura\_(Munia)\_malacca
* Avibase: 967A489696B01D72
* BirdLife: 22719837
* ஈபேர்டு: trimun
* EPPO: LONCML
* Euring: 20290
* GBIF: 2493626
* iNaturalist: 13888
* IRMNG: 10455343
* ITIS: 179618
* IUCN: 22719837
* NBN: NHMSYS0001689544
* என்.சி.பி.ஐ: 357702
* Neotropical: trimun
* Xeno-canto: Lonchura-malacca

 |
| *Loxia malacca* | 
* விக்கித்தரவு: Q109563327
* GBIF: 8767877

 |
**குன் யாங்கு** (*Kun Yang*) சீனாவைச் சேர்ந்த ஓர் இயற்பியலாளராவார். 1967 ஆம் ஆண்டு இவர் பிறந்தார். 1994 ஆம் ஆண்டு யாங்கு இந்தியானா பல்கலைக்கழகத்தில் ஒடுக்கப்பட்ட பொருள் கோட்பாடு என்ற தலைப்பில் ஆராய்ச்சி மேற்கொண்டு முனைவர் பட்டம் பெற்றார். மூன்று ஆண்டுகளுக்குப் பின்னர் யாங்கு பிரின்சுடன் பல்கலைக்கழகத்தில் தற்காலிகமாக பணியாற்றினார். இரண்டு ஆண்டுகளுக்குப் பின்னர் கலிபோர்னியா தொழில் நுட்ப நிறுவனத்தின் செர்மன் ஃபேர்சில்டு ஆய்வகத்தில் மூத்த ஆராய்ச்சியாளர் ஆனார். 1999 ஆம் ஆண்டு புளோரிடா மாநில பல்கலைக்கழகத்தில் சேர்ந்தார். தற்போது இப்பல்கலைக்கழகத்தில் பேராசிரியராகப் பணியாற்றுகிறார். 80 மதிப்பாய்வு செய்யப்பட்ட ஆய்வுக் கட்டுரைகளையும் எழுதியுள்ளார்.

குன் யாங்கின் ஆராய்ச்சி ஆர்வம் குவாண்டம் ஆல் அமைப்புகள், வழக்கத்திற்கு மாறான மீகடத்திகள் மற்றும் ஒழுங்கற்ற குவாண்டம் காந்தங்கள் உட்பட வலுவாக தொடர்புடைய மின்னணு அமைப்புகளில் கவனம் செலுத்துகிறது.

மேற்கோள்கள்
-----------

1. ↑  朱晓阳、杨昆、黄旦洪三位校友当选美国物理学会会士（APS Fellow） பரணிடப்பட்டது 2016-03-03 at the வந்தவழி இயந்திரம் - 综合新闻 - 复旦大学
2. ↑  "Kun Yang". Florida State University. 2013-12-27 அன்று மூலம் பரணிடப்பட்டது. December 27, 2013 அன்று பார்க்கப்பட்டது.
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**முதனியியல்** அல்லது **முதனிலை விலங்கியல்** என்பது முதல் நிலை விலங்குகளைப் பற்றி ஆயும் துறையாகும். இத்துறை சார்ந்த வல்லுனர்களை உயிரியல், மானிடவியல், உளவியல் மற்றும் பல துறைகளில் காணமுடியும். இத்துறை, *ஓமோ* பேரினத்தை, சிறப்பாக *ஓமோ சப்பியன்களை* இயற்பிய மானிடவியலின் ஒரு கிளைத்துறை ஆகும். இத்துறை மனித இன மூதாதைகளான மனிதக் குரங்குகளை ஒத்த இனங்களை ஆய்வு செய்யும் துறையுடனும் பொதுவான ஆய்வுப்பரப்பைக் கொண்டுள்ளது.

தற்கால முதனியியல் பெருமளவு பல்வகைமைத் தன்மை கொண்ட ஒரு அறிவியல். இது, முதனிலை விலங்கு மூதாதைகளின் உடற்கூற்றியல் ஆய்வுகள், முதனிலை விலங்குகளை அவற்றின் வாழிடங்களில் கவனித்துச் செய்யும் கள ஆய்வு, விலங்கு உளவியல் சோதனைகள், மனிதக்குரங்கு மொழி போன்ற பலவற்றை உள்ளடக்குகின்றது. இவ்வாய்வுகள், மனிதனுடைய அடிப்படை நடத்தைகள், அவற்றின் தொன்மையான மூலங்கள் தொடர்பான பல தகவல்களை வெளிப்படுத்தியுள்ளன.

துறைகள்
-------

முதனியியல், அதனைத் தொடங்கியவர்களின் பண்பாட்டுப் பின்புலத்தில் இருந்து உருவான பல வேறுபாடான துறைகளைக் கொண்டுள்ளது. உண்மையில் இத்துறையேகூட உலகின் பல்வேறு பகுதிகளில் வெவ்வேறு விதமாகக் கையாளப்பட்டு வருவதைக் காணலாம். இவை வேறுபட்ட அணுகுமுறைகள், கோட்பாடுகள், வழிமுறைகள் போன்றவற்றை, மனிதரல்லாத முதனிலை விலங்குகளினதும், அவை மனிதருடன் கொண்டுள்ள தொடர்புகள் குறித்தும் ஆய்வு செய்வதற்குப் பயன்படுத்துகின்றன.

முதனியியல் துறையில் காணப்படும் முக்கிய துறைகளில் மேற்கத்திய முதனியியல், சப்பானிய முதனியியல் என்பவையும் அடங்கும். இவ்விரு துறைகளுக்கும் இடையிலான வேறுபாடுகள், இவற்றின் உருவாக்கத்தின் போது காணப்பட்ட தனித்துவமான பண்பாடு, மெய்யியல் நோக்கு என்பவற்றினால் உருவானவை. முதனியியலின் இவ்விரு பிரிவுகளும், பல ஒத்த கொள்கைகளை அடிப்படையாகக் கொண்டிருந்தபோதும், ஆய்வுக்குரிய இடங்களும், தரவுகளைப் பெறுவதற்கான வழிமுறைகளும் பெரிதும் வேறுபடுகின்றன.
**குன்னத்தூர் ஊராட்சி** என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு, உட்பட்ட ஒரு 

சிற்றூர் ஆகும்.

333 ஊராட்சிகளில் ஒன்றாகும். இவ்வூராட்சி உள்ளன.

| குன்னத்தூர் ஊராட்சி |
| --- |
| வருவாய் கிராமம் |
| நாடு | இந்தியா |
| மாநிலம் | தமிழ்நாடு |
| மாவட்டம் | கிருட்டிணகிரி |
| மொழிகள்

• அதிகாரப்பூர்வமாக | **தமிழ்** |
| நேர வலயம் | இ.சீ.நே. (ஒசநே+5:30) |
| அஞ்சல் குறியீட்டு எண் | 635 306 |
| உட்பட்ட கிராமங்கள் | •வடுகனூர் •சாவடியூர் •சென்னனூர் •முத்தகவுண்டனூர் |
| தொடர்வண்டி நிலையம் | 9F6X+P3 Murukkampalli, Tamil Nadu (குன்னத்தூர்) |
| நதி | **பாம்பாறு** |

மக்கள்வகைப்பாடு
---------------

இந்த ஊரானது மத்தூரில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 728 வீடுகள் உள்ளன. கிராமத்தின் மொத்த மக்கள் தொகையானது 3090 ஆகும். இதில் ஆண்கள் எண்ணிக்கை 1595, பெண்களின் எண்ணிக்கை 1495 என உள்ளது. மக்களின் கல்வியறிவு விகிதமானது 60.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

ஊரில் உள்ள கோயில்கள்[தொகு]
--------------------------

* குன்னத்தூர் சஞ்சீவராயசாமி கோயில்
* குன்னத்தூர் காளியம்மன் கோயில்
* குன்னத்தூர் மாரியம்மன் கோயில்
* குன்னத்தூர் விருபாட்சீஸ்வரர் கோயில்
* குன்னத்தூர் பட்டாளம்மன் கோயில்

குன்னத்தூர், கிருஷ்ணகிரி மாவட்டம்
=================================

மேற்கோள்[தொகு]
--------------
**மௌஸா அல் மல்கி** ( அரபு மொழி: موزة المالكي‎ ) ( **மொசா அல்-மல்கி** என்றும் அழைக்கப்படுகிறது**)** ஓர் கத்தார் எழுத்தாளர் மற்றும் உளவியலாளர். 

1999 ஆம் ஆண்டில், வளைகுடா நாடுகளில் நகராட்சித் தேர்தலில் போட்டியிட்ட முதல் பெண் வேட்பாளர் என்ற பெருமையைப் பெற்றார்.  இவர் கத்தார் பல்கலைக்கழகத்தின் உதவி பேராசிரியராக உள்ளார். மேலும் இவர் அரபு பெண்கள் மற்றும் குழந்தைகள் தொடர்பான பிரச்சினைகள் பற்றிய பல புத்தகங்களை எழுதியுள்ளார். 

2005 ஆம் ஆண்டில், அமைதிக்கான நோபல் பரிசுக்கு ஒரு குழுவாக பரிந்துரைக்கப்பட்ட 1000 பெண்களில் இவர் பெயரையும் ரூத்-கேபி வெர்மோட்-மங்கோல்ட், என்ற சுவிஸ் நாடாளுமன்ற உறுப்பினர் பரிந்துரைத்தார். 

அமெரிக்காவில் தனது பட்டங்களைப் பெற்ற இவர் கத்தார் நாட்டின் முதல் மனநல மருத்துவ நிபுணர் ஆவார். அரபு பெண் எழுத்தாளர்களால் இயற்றப்பட்ட பல இலக்கியப் படைப்புகளைத் தொகுத்து 2014 ஆம் ஆண்டில் "வாக்குறுதியளிக்கும் எழுத்தாளர்கள்" என்ற புத்தகத்தை இவர் வெளியிட்டார்.

குறிப்புகள்
-----------

1. ↑  "Moza Al-Malki | The First Forum of Asian Writers".
[*தொடர்பிழந்த இணைப்பு*]
2. ↑  Habib Toumi (10 April 2011). "Women candidates to test their luck in Qatar polls". Gulf News. 22 July 2015 அன்று பார்க்கப்பட்டது.
3. ↑  Barbara Bibbo' (4 July 2005). "Qatari writer among nominees for prize". Gulf News. 18 September 2015 அன்று பார்க்கப்பட்டது.
4. ↑  "Dr Moza Al Malki's book released". The Peninsula Qatar. 21 November 2014. 14 May 2015 அன்று மூலம் பரணிடப்பட்டது.
**யகதாநந்தபூர்** *(Jagadanandapur)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணா நகர் உட்கோட்டத்தில் இடம்பெற்றுள்ள நாகாசிபாரா காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது

23.72° வடக்கு 88.26° கிழக்கு என்ற அடையாள ஆள்கூறுகளில் யகதாநந்தபூர் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி யகதாநந்தபூர் நகரத்தின் மொத்த மக்கள் தொகை 20,470 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 76% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 81 சதவீதத்தினர் கல்வியறிவு பெற்றவர்களாகவும் பெண்களில் 71 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 10% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**சகலகலா சம்பந்தி** 1989 இல் வெளிவந்த தமிழ்த் திரைப்படமாகும். விசு நடித்த இப்படத்தை அவரே இயக்கினார்.

வகை
---

குடும்பத் திரைப்படம் , சமூகத் திரைப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தன் மகளின் புகுந்த வீட்டிற்கு வரும் பெண்ணின் தந்தை , மருமகனின் அக்கா ஒரு கைம்பெண் என்று அறிகிறார். அப்பெண்ணைப் பற்றி அவர்கள் வீட்டில் உள்ள அனைவரும் அக்கறை காட்டாமல் இருப்பது அவருக்கு வருத்தம் அளிக்கிறது. அவளின் மூன்று சகோதரர்களுக்கும், அவளின் பெற்றோருக்கும் அவளின் உணர்வுகளைப் புரிய வைக்க ஒரு நாடகம் ஆடுகிறார் அந்த சம்மந்தி. கைம்பெண்ணுக்கு மறுமணம் செய்வது அந்த காலத்தில் சமூகத்தில் எளிதில் ஒப்புக்கொள்ளப் படாத ஒன்றாகும். இப்படிப்பட்ட நிலையில் அந்த பெண்ணுக்கு மறுமணம் செய்து வைக்க முயற்சிக்கிறார் சம்மந்தி, அதை செய்து முடிக்க முடிந்ததா என்று செல்லும் கதை.

வெளி இணைப்புகள்
---------------

* 

| * பா
* உ
* தொ
விசு இயக்கிய திரைப்படங்கள் |
| --- |
| 
* *கண்மணி பூங்கா* (1982)
* *மணல் கயிறு* (1982)
* *டௌரி கல்யாணம்* (1983)
* *புயல் கடந்த பூமி* (1984)
* *ராஜதந்திரம்* (1984)
* *வாய் சொல்லில் வீரனடி* (1984)
* *நாணயம் இல்லாத நாணயம்* (1984)
* *அவள் சுமங்கலிதான்* (1985)
* *புதிய சகாப்தம்* (1985)
* *கெட்டிமேளம்* (1985)
* *சிதம்பர ரகசியம்* (1985)
* *சம்சாரம் அது மின்சாரம்* (1986)
* *அடடே ஆதாரம்* (1987) (தெலுங்கு)
* *திருமதி ஒரு வெகுமதி* (1987)
* *காவலன் அவன் கோவலன்* (1987)
* *பெண்மணி அவள் கண்மணி* (1988)
* *சகலகலா சம்மந்தி* (1989)
* *வரவு நல்ல உறவு* (1990)
* *வேடிக்கை என் வாடிக்கை* (1992)
* *உரிமை ஊஞ்சலாடுகிறது* (1992)
* *நீங்க நல்லா இருக்கணும்* (1992)
* *பட்டுக்கோட்டை பெரியப்பா* (1994)
* *சிகாமணி ரமாமணி* (2001)

 |
**அழகர் அணை திட்டம்** என்பது இந்திய மாநிலம் தமிழ்நாட்டின் விருதுநகர் மாவட்டத்திற்கு பரிந்துரை செய்யப்பட்டு வரும் அணைத் திட்டமாகும். 2018 ஆம் ஆண்டு ஆகத்து மாதம் வரை பரிந்துரை நிலையிலேயே இத்திட்டம் இருந்தது.

காலக்கோடு
---------

1929 - அழகர் அணைக்கான கோரிக்கை முதன்முதலாக எழுப்பப்பட்டது.

1949 - மழை மறைவுப் பகுதியான அப்போதைய இராமநாதபுர வட்டார விவசாயிகளை பொதுப் பணித் துறை அமைச்சர் பக்தவத்சலம் சந்தித்தார். வைகை ஆற்று நீரை சுரங்கப் பாதை அமைத்து கொண்டு வருவது குறித்து விவாதித்து அழகர் அணை திட்டம் நிறைவேற்றப்படும் என அப்போது உறுதிமொழி அளிக்கப்பட்டது.

1969 - திராவிட முன்னேற்றக் கழக ஆட்சியில் திட்டம் வகுக்கப்பட்டது.

1971 - 3 பிப்ரவரி 1969 அன்று ஆய்விற்கான ஆணை பிறப்பிக்கப்பட்டது.

1973 - 18 மே 1973 அன்று அணையை கட்டுவதற்கான சாத்தியக் கூறு அறிக்கையை பொதுப் பணித் துறை இணைச் செயலாளர் யூ. அனந்தராவ் அளித்தார். இதற்குப் பிறகு 23 கோடி உரூபாய் மதிப்பீட்டில் பணிகள் துவக்கப்பட்டன. ஆனால் தொடராமல் தடைபட்டது.

திட்ட விவரங்கள்
---------------

தமிழக சட்டமன்றத்தில் எழுப்பப்பட்ட கோரிக்கைகளும், நடந்த விவாதங்களும்
-------------------------------------------------------------------

2018 - 5 சூலை 2018 அன்று, அழகர் அணை திட்டத்தை நிறைவேற்றுமாறு திருவில்லிபுத்தூர் சட்டமன்ற உறுப்பினர் அரசாங்கத்தை கேட்டுக் கொண்டார்.

மாவட்ட மக்களின் முன்னெடுப்புகள்
-------------------------------

2018 - 27 ஆகத்து 2018 அன்று, 'அழகர் அணை திட்டத்தை நிறைவேற்ற வேண்டும்' எனக் கோரி 10,000 பேர் கையெழுத்திட்ட மனுவை விருதுநகர் மாவட்ட ஆட்சியரிடம் விவசாய சங்கத்தினர் அளித்தனர்.

மேற்கோள்கள்
-----------

1. 1 2  "அழகர் அணை திட்டம் எப்போது நிறைவேறும்...?". *தினமணி*. 17 சூன் 2016.. பார்த்த நாள்: 2 செப்டம்பர் 2018.
2. ↑  "அழகர் அணை திட்டத்தை நிறைவேற்றுங்க சட்டசபையில் ஸ்ரீவி. எம்.எல்.ஏ.வலியுறுத்தல்". *தினமலர்*. 6 சூலை 2018.. பார்த்த நாள்: 2 செப்டம்பர் 2018.
3. ↑  "அழகர் அணை திட்டத்தை நிறைவேற்ற வேண்டும்: 10 ஆயிரம் கையெழுத்துடன் விவசாய சங்கத்தினர் மனு". *தினத்தந்தி*. 28 ஆகத்து 2018.. பார்த்த நாள்: 2 செப்டம்பர் 2018.
**அழகான பொண்ணுதான்** (**Azhagaana Ponnuthan**) என்பது 2010ஆம் ஆண்டு வெளியான இந்திய தமிழ் காதல் திரைப்படம் ஆகும். திரு எழுதி இயக்கிய இப்படத்தில் நமீதா, புதுமுகம் கார்திஷ் ஆகியோர் முதன்மை வேடங்களில் நடித்துள்ளனர். இரா. பார்த்திபன் கார்த்திக்கின் வயதான கால பாத்திரத்தை ஏற்று நடித்ததுள்ளார். இப்படம்  இத்தாலிய திரைப்படமான மாலினாவின் அதிகாரப்பூர்வமற்ற மறு ஆக்கம் ஆகும் ஆகும். சுந்தர் சி. பாபு இசையமைத்த இப்படத்திபடத்தை, கே. கேசவன் தயாரித்தார். இப்படம் 12 மார்ச் 2010 அன்று வெளியானது.

கார்த்திக் ( இரா. பார்த்திபன் ) தனது பதின்பருவத்தில் ஒரு பெண்ணுடன் தான் வளர்த்துக் கொண்ட உறவை நினைவுபடுத்துபவராக படத்தின் முதல் பகுதியில் தோன்றுகிறார். பின் நினைவுகள் வழியாக படம் கொடைக்கானலுக்கு அழைத்துச் செல்கிறது. அங்கு இளம் வயது கார்த்திக் (கார்தீஷ்) ஜெனிபர் (நமிதா) என்ற அழகான பெண்மீது கண்டதும் காதல் கொள்கிறான். அவள் அவனை விட வயதில் மூத்தவள். அவள் மீது பல ஆண்கள் கண்வைத்துள்ளனர். கார்த்திக் ஜெனிஃபருடன் கற்பனையில் வாழ்கிறான். பின்னர் என்ன நடக்கிறது என்பது படத்தின் பிறபகுதியாகும்.

நடிகர்கள்
---------

* நமிதா ஜெனிபராக
* கார்த்தீஷ் இளம் வயது கார்த்திக்காக
* இராதாகிருஷ்ணன் பார்த்திபன் கார்த்திக்காக
* நிழல்கள் ரவி கார்த்திக்கின் தந்தையாக
* அபிசேக்
* மயில்சாமி (நடிகர்)
* வாசு விக்ரம்
* சியாம் கணேஷ்
* பாலு ஆனந்த்
* பாவா இலட்சுமணன்
* நெல்லை சிவா
* பயில்வான் ரங்கநாதன்
* விசித்திரா
* நிசா
* லட்சயா

தயாரிப்பு
---------

இந்த படத்தின் பணிகள் 2006 இல் தொடங்கப்பட்டது. படப்பணிகளில் ஏறபட்ட தாமதம் காரணமாக 2009 இல் படம் முடிக்கப்பட்டது. முக்கிய கதாபாத்திரத்தில் நடிக்க புதுமுகம் ராஜ்கார்த்திக் தேர்வு செய்யப்பட்டார், இரா. பார்த்திபன் நாயகனின் முதிர்ந்த வயது பாத்திரத்தில் நடிக்க தேர்வு செய்யப்பட்டார்.

பட வெளியீட்டிற்குப் பிறகு, படத்தின் இயக்குனர் திரு, குறிப்பிடும்போது நமீதாவின் காரணத்தால் தனது படம் வெற்றுவேட்டாகிப் போனதாக கூறினார். படத்தில் பல காட்சிகள் எடுக்கபட்ட பிறகு படத்தில் நமிதா நடிக்க மறுத்துவிட்டார் என்று திரு கூறினார். தயாரிப்பாளர் சங்கத்தில் அவர் புகார் அளித்தபோது, நமீதா படத்தை முடித்துக் கொடுக்க வேண்டும் என்று முடிவு செய்யப்பட்டது. நமீதாவின் அலட்சியமான நடத்தையின் காரணமாக கதையையும், படத்தின் முடிவையும் மாற்றியமைக்க வேண்டியிருந்தது என்று திரு கூறினார். அழகான பொண்ணுதான் படத் தயாரிப்பாளருக்கு ஏற்பட்ட பெரும் இழப்புகளுக்கு நமீதா தான் காரணம் என்று அவர் குற்றம் சாட்டினார். திருவின் கூற்றுப்படி, படத்தின் இறுதிப் பகுதியானது அவர் எடுக்க எண்ணியிருந்ததை விட, 20 நிமிடங்கள் குறைவாகவே எடுக்கபட்டது.

இசை
---

இப்படத்திற்கு சுந்தர் சி. பாபு இசையமைத்தார். இசை வெளியீட்டின் போது கலந்து கொண்ட பிரபலங்கள் இசை வெளியீட்டில் கலந்து கொள்ளாத நமீதாவை கடுமையாக சாடினார்கள்.

* "வானத்து நிலவு" - கார்த்திக்
* "ஆடுபுலி ஆட்டம்" - அப்சல்
* "மிசியா" - நரேஷ் ஐயர்
* "சாமி கோடாங்கி" - கங்கா

குறிப்புகள்
-----------

1. ↑  "Movie Review:Azhagana Ponnuthan". Sify.com. 2012-11-08 அன்று பார்க்கப்பட்டது.
2. ↑
3. ↑
4. ↑
5. ↑
6. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *அழகான பொண்ணுதான்*
**ஷியாமால் குமார் சென்** (பிறந்த 25 நவம்பர் 1940) என்பது ஒரு பெங்காலி இந்திய வங்காள நீதியாளர் ஆவாா்.  அலகாபாத் உயர் நீதிமன்றத்தில் பணியாற்றிய தலைமை நீதிபதி ஆவாா்.மே 1999 முதல் ஏ.டி. கிட்வாய் பதவி விலகிய பின் இவா் மேற்கு வங்க மாநில கவா்னராகவும் பணியாற்றினாா்.

ஆரம்ப வாழ்க்கை
--------------

 ஸ்காட்டிஷ் சர்ச் கல்லூரியில் பட்டப்படிப்பை முடித்தபின், சட்டப் படிப்பை  கல்கத்தா பல்கலைக்கழகத்தில். பயின்றாா்

வாழ்க்கை
--------

கொல்கத்தா (கீழ் பல்கலைக்கழகம் கல்கத்தா) சிட்டி கல்லூரியில் வர்த்தக மற்றும் தொழில்துறை சட்டங்கள் சாா்ந்த  விாிவுரையாளராக  1964 முதல் 1971 வரை பணிபுாிந்தாா். மேலும் கல்கத்தா பல்கலைக்கழகத்தில்  சட்ட வல்லுநராக 1971 முதல் 1985 வரை பணிபுாிந்தாா்.  பிப்ரவரி 1986 அன்று   , கல்கத்தா உயர் நீதிமன்றத்தில் நிரந்தர நீதிபதியாக நியமிக்கப்பட்டாா். பின்னா் தலைமை நீதிபதியாக 8 ஜூலை 2000 இருந்து  அலகாபாத் உயர் நீதிமன்றத்தில் பணிப்புாிந்தாா்.

மேற்கு வங்க ஆளுநராக மே முதல் டிசம்பர் 1999 வரை பணியாற்றினாா்.

குறிப்புகள்
-----------

1. ↑
2. ↑  *Some Alumni of Scottish Church College* in *175th Year Commemoration Volume*.
3. ↑  Allahabad High Court
**குன்னத்தூர் பத்ரகாளியம்மன் கோயில்** தமிழ்நாட்டில் திருப்பூர் மாவட்டம், குன்னத்தூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் பத்ரகாளியம்மன் சன்னதியும், விநாயகர், முரசன், ஐயனார், கொன்டத்துகாளி அம்மன் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஆவணி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஷீலா கேசவ் கம்பட்கோன்** ( Konkani  ; 11 பிப்ரவரி 1932 - 5 செப்டம்பர் 2011) ஒரு குறிப்பிடத்தக்க கொங்கனி கவிஞர், நாடக ஆசிரியர் மற்றும் இலக்கியவாதி ஆவார். இவரது அதிகாரப்பூர்வ பெயர் விஜயலட்சுமி கேசவ் கம்பட்கோன் (Konkani: विजयालक्ष्मि केशव कंबदकोणॆ).

ஷீலா கம்பட்கோன் , 11 ஜனவரி 1932 இல் மங்களூர் சித்ரபதி சரஸ்வதி பிராமண குடும்பத்தில் ராமாராவ் கத்ரே என்பவருக்கு மகளாகப் பிறந்தார்.

ஆரம்பகால வாழ்க்கை மற்றும் கல்வி
-------------------------------

கம்பட்கோன் மூன்று மாத வயதில் தாயை இழந்தார். இவரது அத்தை கில்பாடி சுந்தரிபாயிடம் அடைக்கலமாக இருந்தார். கில்பாடி, ஆசிரியை மற்றும் சமூக சேவகர் ஆவார். இவர் 1948இல் மங்களூரில் எஸ்எஸ்எல்சி கல்வி பயின்றார். இவருடைய அத்தையால் இலக்கியத்தின் மீது இவருக்கு ஆர்வம் ஏற்பட்டது.

இலக்கிய வாழ்க்கை
----------------

இவரது பள்ளி நாட்களிலிருந்து, பாடல்கள், கவிதைகள் எழுதினார். இவருடைய குழு நண்பர்கள் மற்றும் அயலவர்களுடன் இணைந்து பாடப்பட்டு படிக்கப்பட்டு இயற்றப்பட்டன. கல்லூரி பத்திரிகைக்கும் இவர் எழுதுவது வழக்கம். அனைத்திந்திய வானொலியின் மும்பை நிலையத்தில் கொங்கனி பிரிவில் இவர் சில கவிதைகளையும் எழுதியுள்ளார்.

இவர் 2010 ஆம் ஆண்டில், கிசோ பானு ஹசோ எனும் தொகுப்பினை எழுதியுள்ளார் ( Konkani: खिसॊ भोऱ्नु हासॊ).

சான்றுகள்
---------

1. ↑  Khambadkone, Sheila (2010). *Khiso Bhornu Haso* (First ). Shop no. 12, Shiv Darshan Soc, Old MHB Colony, Gorai rd, Borivali west, Mumbai-400091: Yash Enterprises.

வெளி இணைப்புகள்
---------------

* ಕವಯಿತ್ರಿ ಶೀಲಾ ಕಂಬದಕೋಣೆ ಅಂತರಲಿ
* கவிஞர் ஷீலா கம்பட்கோன் விலகிச் செல்கிறார்
[*தொடர்பிழந்த இணைப்பு*]
**சகிலா** (*Shakila*)(சனவரி 1, 1935–20 செப்டம்பர் 2017) இந்தியத் திரைப்பட நடிகை ஆவார்.

வாழ்க்கைக் குறிப்பு
-------------------

சகிலா 1935 சனவரி 1 இல் பிறந்தார். இவரது உடன் பிறந்தவர்கள் நூர்ஜஹான் என்ற நூர். சகிலா ஒய். எம். எலியாசினை திருமணம் செய்து கொண்டார். சகிலாவின் தங்கை, நூர் இந்தி பட உலகின் சிரிப்பு நடிகரான ஜானி வாக்கர் என்பவரை திருமணம் செய்துக்கொண்டார். இவருடைய மற்றொரு தங்கை நசிரீன். இளம் வயதிலேயே தாய் தந்தையை இழந்த இவர்கள் வறுமை நிலையில் அத்தையின் பாதுகாப்பில் பம்பாயில் வசித்து வந்தனர். 1962-ல் ஜானி பார்பர் என்பவரைத் திருமணம் புரிந்து, இங்கிலாந்து சென்றார். எனினும் அவருடைய இவர்களது மணவாழ்க்கை சிறக்கவில்லை. இவர்களுக்கு மீனாசு என்ற பெண் குழந்தை பிறந்தது. 1991-ல் மகள் விபத்து ஒன்றில் இறந்தார்.

திரைவாழ்க்கை
------------

சகிலா நடித்து வெளிவந்த முதல் படம் துன்யா (1949) ஆகும். தஸ்தான் (1950) திரைப்படத்தில் ராஜ் கபூர், சுரையா ஆகியோருடன் சகிலா சிறு வயது வீணாவாக நடிக்க சந்தர்ப்பம் ஏற்பட்டது. இப்படம் பெரும் வெற்றி பெற்றது. மேலும் சில படங்களில் சிறு வேடங்களில் நடித்து வந்தார். 1954-ல் வெளிவந்த குருதத்தின் திரைப்படமான *ஆர் பார்* (1954) படத்தில் கதாநாயகியாக நடித்துப் புகழ் பெற்றார். 1954-ல் சகிலா நடித்த ஒன்பது படங்கள் வெளிவந்தன. இவர் நடிப்பில் வெளிவந்த *ஆர் பார்* (1954), *சி. ஐ. டி* (1956), *சைனா டவுன்* (1962) போன்றவை குறிப்பிடத்தக்கவை ஆகும். 50க்கும் அதிகமான படங்களில் நடித்து 1963-ல் திரை வாழ்க்கையிலிருந்து ஓய்வு பெற்றார்.

மறைவு
-----

சகிலா சில ஆண்டுகளாக எந்தப் பொது நிகழ்வுகளிலும் கலந்து கொள்ளாதிருந்தார். 2017ஆம் ஆண்டு செப்டம்பர் மாதம் ஏற்பட்ட மாரடைப்பு காரணமாக அருகில் உள்ள மருத்துவமனைக்கு கொண்டு சென்றனர். ஆனால் இவரை மருத்துவமனையில் சேர்த்துக்கொள்ளவில்லை. பின்பு ஜூஹூ பகுதியில் உள்ள ஆரோக்கிய நிதி மருத்துவமனையில் சேர்த்தனர். இங்கு சிகிச்சை பலனின்றி 2017 செப்டம்பர் 20-ல் காலமானார்.

மேற்கோள்கள்
-----------

1. ↑  "The Hindu : Johnny Walker... signing off on a high". Thehinduretailplus.com. 2003-08-01. 2013-12-31 அன்று மூலம் பரணிடப்பட்டது. 2012-07-14 அன்று பார்க்கப்பட்டது.
2. ↑  Great Gambler
3. ↑
4. ↑  "Leke Pehla Pehla Pyar actor Shakila dead". Indian Express.
5. ↑